ไฟแนนเชียลไดเจสต์
SSEC ฟาดกำไร 17 ล้าน
19 ส.ค. 2554

SSEC ฟาดกำไร 17 ล้าน
บริษัทหลักทรัพย์ ซิกโก้ (SSEC) เปิดผลการดำเนินงานงวดไตรมาสแรก ปี 2554 กำไรสุทธิ 17.12 ล้านบาท คิดเป็นกำไรหุ้นละ 0.03 บาท พลิกจากช่วงเดียวกันปีก่อนขาดทุนสุทธิ 5.07 ล้านบาท หรือ 0.01 บาทต่อหุ้น เนื่องจากรายได้รวมเพิ่มขึ้น 35.70 ล้านบาท หรือ 50.26% ขณะที่ค่าใช้จ่ายรวมเพิ่มขึ้นจำนวน 6.71 ล้านบาท คิดเป็น 8.79% เท่านั้น 
ทั้งนี้ บริษัทมีรายได้เพิ่มขึ้นทุกด้าน เช่น ค่านายหน้าเพิ่มขึ้น 27 ล้านบาท หรือ 45.77% ค่าธรรมเนียมและบริการเพิ่มขึ้น 388.46% เป็น 6.35 ล้านบาท และดอกเบี้ยเงินให้กู้ยืมซื้อหลักทรัพย์เพิ่มขึ้น 25% เป็น 8.53 ล้านบาท 
ศาลเห็นชอบแผนฟื้นฟู PICNI 
บริษัท ปิคนิค คอร์ปอเรชั่น (PICNI) แจ้งว่า ในวันที่ 4 พ.ค. 2554 ที่ผ่านมา ศาลล้มละลายกลางได้มีคำสั่งเห็นชอบด้วยแผนฟื้นฟูกิจการ และบริษัท ปิคนิคฯ เป็นผู้บริหารแผน